Шийна Пъг
Стремеж към щастие

Превод от английски: Светослав Митев, 2002

chitanka.info

„… някои неотменими права, сред които са:

живот, свобода и стремеж към щастие“

Томас Джеферсън: „Американска декларация на Независимостта“, 1776 година

Но той е казал само,

че си прав да го преследваш:

изобщо не е споменал

за улавянето му.

Като койота

във вечна гонитба

на пилето-бегач;

постоянно конструиращ

поредния капан

в гората, сигурен,

че този път ще проработи,

безпогрешно ти вървиш

по стръмни ръбове

в тунели, проехтяващи

с насрещни влакове.

Пушката стреля назад;

Бомбата не гръмва,

дорде не я повдигнеш.

Всички нозе освен твоите

избягват капаните.

Ти чакаш точно там,

където се стоварва канарата,

и се взираш надалеч

към прашното торнадо на мечтите:

после пак се връщаш

за следващото чудо

при Сиърс и Робък.

И даже да го уловиш,

ако някога успееш,

няма ли да бъде жилаво на вкус

пълно с мускули и фалш

За какво ще ти послужи

през живота, който ти остава?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.